|  |  |
| --- | --- |
| **Názov predmetu** | **Ekonomika** |
| **Škola (názov, adresa)** | **Súkromné bilingválne gymnázium, Česká 10, 831 03 Bratislava** |
| **Stupeň vzdelania** | **Úplné stredné všeobecné vzdelanie ISCED 3A – Vyššie sekundárne vzdelávanie** |
| **Dĺžka štúdia** | **2 roky** |
| **Vyučovací jazyk** | **anglický jazyk** |
| **Iné** | **súkromná škola** |

**Sylaby pre maturitnú skúšku 2020/2021**

**z ekonomiky**

1. **CIEĽ MATURITNEJ SKÚŠKY**

Ekonomika ako voliteľný maturitný predmet má žiakom sprostredkovať potrebné vedomosti, zručnosti a spôsobilosti,pomocou ktorých získajú základnú orientáciu vo fungovaní ekonomického systému spoločnosti.Zároveň budú schopní narábaťso základnými ekonomickými kategóriami,pojmami,procesmi a javmi,s ktorými sa budú stretávať v každodennom živote. Ekonomika má významnú úlohu v procese prípravy žiaka nielen na získanie ekonomických poznatkov,ale aj určitých zručností a postojov, ktoré sa týkajú ekonomického života spoločnosti i každodenného života občana v nej,aby získali praktické zručnosti spojené s využívaním ekonomických ukazovateľov a právnych noriem.

V súlade so základným cieľom predmet umožňuje žiakom:

- pochopiť fungovanie reálnej ekonomiky na mikroekonomickej úrovni, na makroekonomickej úrovnii na svetovej úrovni,

- osvojiťsi rôzne typy ekonomiky a výrobné faktory,

- získať vedomosti o základných formách podnikania a základných princípoch fungovania trhovej

ekonomiky,

- ovládať ekonomické funkcie štátu,

- oboznámiťsa s úlohami peňazí v zmiešanej ekonomike a so vzťahmi národného hospodárstva a

svetovej ekonomiky.

Cieľom internej časti maturitnej skúšky z ekonomiky je overiť,do akej miery získané vedomosti, zručnosti a postoje žiakov zodpovedajú poţiadavkám učebných osnov a štandardov.

1. **CIEĽOVÉ POŽIADAVKY NA VEDOMOSTI A ZRUČNOSTI**

Cieľové požiadavky na vedomosti a zručnosti maturantov z predmetu ekonomika vymedzujú jednotlivé tematické celky v súlade s platnými učebnými osnovami:

• **Základné ekonomické pojmy, ekonómia a ekonomika**

• **Trh a trhový mechanizmus na trhoch spotrebných tovarov a trhoch výrobných faktorov**

• **Hospodárenie domácností (spotrebiteľov) a osobné financie**

• **Podnik a základné formy podnikania**

• **Hospodárenie podnikov (vecná a ekonomická stránka činnosti podnikov a ich riadenie)**

• **Peniaze, finančný trh a finančné inštitúcie**

• **Ekonomické funkcie štátu vzmiešanej ekonomike ajeho hospodárska politika**

• **Národné hospodárstvo a základné makroekonomické ukazovatele**

**2.1 Základné ekonomické pojmy, ekonomika a ekonómia**

*Základné pojmy*

Potreba, statok, hodnota statku, výrobné faktory (pôda a prírodné zdroje, práca, kapitál), výroba (produkcia), produkt (výrobok alebo služba), tovar, ekonomika (hospodárstvo) a ekonómia na mikroúrovni a makroúrovni, základné ekonomické otázky, typy ekonomík, ekonomika založená na inštinktoch, zvykoch a tradíciách, príkazová ekonomika, trhová ekonomika, zmiešaná ekonomika, hospodárstvo SR

*Požiadavky na vedomosti a zručnosti*

Žiak vie:

−uviesť príklady potrieb a roztriediť ich do príslušných druhov podľa zvolenej klasifikácie potrieb,

−na základe konkrétnych vlastných príkladov porovnať voľné a ekonomické(vzácne) statky, súkromné a verejné statky, spotrebné a kapitálové statky,

−posúdiť hodnotu vybraných statkov na základe analýzy ich užitočnosti a vzácnosti,

−porovnať spoločné aodlišné znaky jednotlivých výrobných faktorov,

−vysvetliť podstatu a zdôvodniť zmysel výrobného (transformačného) procesu vo vzťahu k uspokojovaniu ľudských potrieb,

−jasne rozlišovať významy pojmov statok, produkt, výrobok, služba atovar,

−navrhnúť konkrétny proces výroby na účel uspokojenia konkrétnej zvolenej potreby,

−analyzovať vzájomný vzťah ekonomiky a ekonómie,

−rozlíšiť pojmy mikroekonomika a makroekonomika a priradiť k nim správne príklady,

−vysvetliť rozdiely medzi mikroekonómiou a makroekonómiou zhľadiska ich prístupu k skúmaniu ekonomických javov a procesov,ako aj ich vzájomné prepojenie,

−charakterizovať podstatu každej zo základných ekonomických otázok aanalyzovať spôsoby ich riešenia v jednotlivých typoch ekonomík,

−zhodnotiť súčasný stav hospodárstva SR v kontexte jeho historického vývoja (najmä transformácie z príkazovej na trhovú ekonomiku) a aplikovať pritom vedomosti o jednotlivých typoch ekonomík.

**2.2 Trh a trhový mechanizmus na trhoch spotrebných tovarov a trhoch výrobných faktorov**

*Základné pojmy*

Trh, subjekty trhu, typy trhov, trhy spotrebných tovarov, trhy výrobných faktorov, trhový mechanizmus, dopyt a krivka dopytu, zákon klesajúceho dopytu, ponuka a krivka ponuky, zákon rastúcej ponuky, trhová cena, trhová rovnováha, rovnovážna cena, prebytok tovaru, nedostatok tovaru, nedostatky trhu, verejné statky, monopolná sila, externality, trhová konkurencia a jej formy, dokonalá konkurencia, monopol, oligopol, monopolistická konkurencia, trh pôdy, pozemková renta, trh práce, mzda, formy mzdy, minimálna mzda, trh kapitálu, úrok, zisk

*Požiadavky na vedomosti a zručnosti*

Žiak vie:

−porovnať úlohy jednotlivých subjektov trhu na trhoch spotrebných tovarov a na trhoch výrobných faktorov,

−uviesť príklady na jednotlivé typy trhov podľa územného hľadiska avysvetliť rozdiel medzi čiastkovým trhom aagregátnym trhom,

−analyzovať pôsobenie trhového mechanizmu aprocesy, ktoré ho tvoria, na príklade trhu zvoleného spotrebného tovaru,

−zhodnotiť aktuálnu situáciu na danom čiastkovom trhu (vzťah trhovej ceny arovno-vážnej ceny a jeho dôsledky a pod.),

−aplikovať zákon klesajúceho dopytu azákon rastúcej ponuky na príklade trhu vybraného spotrebného tovaru,

−vysvetliť rozdiel medzi faktormi spôsobujúcimi pohyb po krivkách dopytu aponuky a faktormi spôsobujúcimi posun týchto kriviekavlastnými slovami interpretovať dôsledky vplyvu týchto faktorov na situáciu na zadanom trhu,

−urobiť rozbor faktorov ovplyvňujúcich dopyt po konkrétnom spotrebnom tovare azhrnúť, ako každý znich vplýva na tvar a umiestnenie krivky dopytu po ňom,

−analyzovať faktory ovplyvňujúce ponuku konkrétneho spotrebného tovaru a vyvodiť závery, ako každý z nich môže vplývať na tvar a umiestnenie krivky jeho ponuky,

−charakterizovať nedostatky a nedokonalosti trhu, uviesť príklady verejných statkov a pozitívnych aj negatívnych externalít,

−analyzovať dosahy konkurencie medzi ponukou a dopytom, na strane ponuky ana strane dopytu na situáciu na trhochspotrebných tovarov,

−vysvetliť azdôvodniť podmienky existencie dokonalej konkurencie,

−porovnať jednotlivé formy nedokonalej konkurencie z hľadiska porušenia podmienok dokonalej konkurencie pri každom znich,

−zdôvodniť, prečo je dopyt po výrobných faktoroch odvodeným dopytom a porovnať osobitosti ponuky na jednotlivých trhoch výrobných faktorov,

−charakterizovať dôchodky plynúce z prenájmu jednotlivých výrobných faktorov a odlíšiť ich od ich cien pri ich predaji, rozlíšiť cenu za prenájom reprodukovateľného statku (nájomné) od ceny za prenájom nereprodukovateľného statku (renty),

−vysvetliť rozdiel medzi reálnou anominálnou mzdou,uviesť výhody a nevýhody zavedenia minimálnej mzdy na trhu práce,

−vysvetliť podstatu úroku a zisku a porovnať použitie týchto veličín na rozličných druhoch trhu kapitálu.

**2.3 Hospodárenie domácností (spotrebiteľov) a osobné financie**

*Základné pojmy*

Kúpne správanie spotrebiteľa, ochrana spotrebiteľa, záručný a pozáručný servis, reklamácie tovaru, rodinný rozpočet, príjmy domácností, výdavky domácností, sporenie, investovanie úspor, nákupna splátky, lízing, bankový úver, spotrebiteľský úver, hypotekárny úver, platob-ná (debetná) karta, kreditná karta, pôžička od nebankového subjektu, ročná percentuálna miera nákladov, vklad na požiadanie, termínovaný vklad, vkladná knižka, depozitný certifi-kát, stavebné sporenie, životné poistenie, podielový (investičný) fond, penzijný fond

*Požiadavky na vedomosti azručnosti*

Žiak vie:

−charakterizovať etapy komplexného kúpneho správania spotrebiteľa aaplikovať ich na vlastnom príklade rozhodovania okúpe vybraného druhu spotrebného tovaru,

−zhrnúť možnosti správania spotrebiteľa po nákupe spotrebného tovaru vprípade jeho nespokojnosti sním,

−rozlíšiť aporovnať rôzne možnosti získavania príjmov do rodinného rozpočtu,

−rozčleniť bežné výdavky domácností aposúdiť ich zhľadiska veľkosti ich vplyvu na rodinný rozpočet,

−porovnať rozličné spôsobyfinancovania nákupu spotrebných tovarov zcudzích zdrojov auviesť výhody a nevýhody každého z nich

,−uviesť bežné formy investovania prebytočných úspor domácnostíaposúdiť ich výhody a nevýhody vo všeobecnosti a j analyzovať ich podľa konkrétnej ponuky finančných inštitúcií.

**2.4 Podnik a základné formy podnikania**

*Základné pojmy*

Podnik, podnikanie, podnikateľ, fyzická osoba, právnická osoba, obchodný register, ekono-mická samostatnosť, právna subjektivita, ciele činnosti podniku, ekonomické prostredie (okolie) podniku, dodávateľ, odberateľ, druhy podnikov, právna forma podnikania, založenie avznik podniku, zakladateľský rozpočet, podnikateľský plán, zrušenie azánik podniku, pod-nik jednotlivca, živnosť, obchodná spoločnosť, spoločenská zmluva, družstvo, tichý spoločník, osobné spoločnosti, kapitálové spoločnosti, verejná obchodná spoločnosť, spoločnosť sručením obmedzeným, komanditná spoločnosť, akciová spoločnosť, základné imanie, orgány spoločnosti/družstva

*Požiadavky na vedomosti azručnosti*

Žiak vie:

−vyhľadať požadované informácie vzákladných právnych normách upravujúcich podnikateľskú činnosť apracovnoprávne vzťahy vSR,

−analyzovať význam pojmovpodnik, podnikanie a podnikateľ podľa Obchodného zákonníkavo vzájomných súvislostiach, porovnať pojmy fyzická osoba aprávnická osoba,

−rozlíšiť rozdiel medzi ekonomickou samostatnosťou a právnou subjektivitou a zdôvodniť ich význam pre podnikanie v trhovom prostredí,

−uviesť príklady rozličných druhov cieľov činnosti podniku a usporiadať ich do ucelenej sústavy (hierarchie) cieľov,

−analyzovať ekonomické prostredie podniku a vplyv rôznych prvkov tohto prostredia na činnosť podniku,

−vysvetliť rozdiel medzi založením avznikom podniku, zrušením azánikom podniku,

−zatriediť vybrané podniky zo svojho regiónu do príslušných druhov podľa predmetu (výstupov) ich činnosti, formy vlastníctva, veľkosti a právnej formy podnikania,

−urobiť rozbor základných podmienokprevádzkovania živnosti v danej situácii a rozlíšiť možné druhy živností podľa živnostenského zákona,

−porovnať spoločné aodlišné znaky osobných obchodných spoločností, kapitálových obchodných spoločností a družstva,

−charakterizovať orgány jednotlivých druhov obchodných spoločností a družstva a ich hlavné úlohy, porovnať spôsob rozdeľovania zisku podľa právnej formy podnikania vo väzbe na ručenie spoločníkov alebo členov,

−vysvetliť na konkrétnom príklade vzťah pojmov základné imanie avklad spoločníka alebo člena,

−analyzovať výhody a nevýhody jednotlivých právnych foriem podnikania a obhájiť voľbu optimálnej právnej formy podnikania v zadanej situácii,

−opísať proces zakladania podniku, zhrnúť jeho hlavné etapy a súvisiace registračné povinnosti,

−analyzovať a posúdiť obsah zakladateľského rozpočtu a podnikateľského plánu, najmä z hľadiska jeho ekonomickej realizovateľnosti,

−navrhnúť podnikateľský zámer alebo marketingový plán na vlastné podnikanie (opísať predmet podnikania, urobiť situačnú analýzu a zvoliť vhodný marketingový mix).

**2.5 Hospodárenie podnikov (vecná a ekonomická stránka činnosti podnikov a ich riadenie)**

*Základné pojmy*

Získavanie výrobných faktorov, financovanie činnosti podniku, investície, zásobovanie, personálne činnosti podniku, zamestnávateľ, zamestnanec, riadenie ľudských zdrojov, získavanie a výber zamestnancov, pracovná zmluva, pracovný pomer, dohody o prácach vykonávaných mimo pracovného pomeru, odmeňovanie zamestnancov, pracovné podmienky, kolektívne vyjednávanie, výrobný podnik, podnik služieb, výroba a predaj produktov (tovarov), marketing, marketingová analýza, marketingové nástroje, logistika, propagácia, riadenie (manažment) podniku, manažérske činnosti (funkcie), organizačná štruktúra podniku, podnikové útvary, majetok podniku a jeho druhy, zdroje majetku podniku aich členenie, inventúra a inventarizácia, náklady, výnosy, výsledok hospodárenia, zisk, strata, príjem, výdavok, životný cyklus podniku, účtovníctvo a finančno-ekonomická analýza, rentabilita alikvidita podniku

*Požiadavky na vedomosti a zručnosti*

Žiak vie:

−charakterizovať podstatu financovania činnosti podniku aanalyzovať finančné zdroje aich základné druhy,

−odlíšiť pojmy investovanie azásobovanie avysvetliť, čo majú spoločné, rozlíšiť rozvojové investície od obnovovacích investícií, uviesť výhody anevýhody využívania skladov vporovnaní so zásobovaním just-in-time,

−analyzovať definície pojmov zamestnávateľ azamestnanec podľa Zákonníka práce, opísať činnosti súvisiace so získavaním a výberom zamestnancov,

−porovnať výhody anevýhody pracovného pomeru apracovnoprávnych vzťahov na základe dohôd oprácach vykonávaných mimo pracovného pomeru, opísať zákonné podmienky predzmluvných vzťahov suchádzačmi o zamestnanie,

−vyhľadať v Zákonníku práce náležitosti pracovnej zmluvy a porovnať ich snáleži-tosťami dohôd oprácach vykonávaných mimo pracovného pomeru, zvoliť a obhájiť vhodnú formu pracovnoprávneho vzťahu vdanej situácii,

−analyzovať zákonné možnosti skončenia pracovného pomeru vdanej situácii,

−urobiť rozbor definície pojmu mzda podľa Zákonníka práce v porovnaní s významom tohto pojmu v ekonomickej teórii,

−opísať priebeh kolektívneho vyjednávania azdôvodniť význam pôsobenia odborových organizácií vpodnikuzhľadiska pracovných podmienok zamestnancov,

−porovnať spoločné arozdielne znaky činnosti výrobných podnikov, podnikov služieb aobchodných podnikov auviesť na každý znich príklady konkrétnych podnikov zo svojho regiónu,

−vysvetliť význam pojmu marketing acharakterizovať jednotlivé marketingové nástroje (tzv. marketingový mix),

−opísať činnosti súvisiace slogistikou zásob apropagáciou podniku ajeho produktov,

−použiť vkonkrétnychvetách pojem manažment v jeho rozdielnych významoch, na príkladoch vysvetliť obsah jednotlivých manažérskych činností (funkcií), analyzovať organizačnú štruktúru výrobného podniku azdôvodniť zmyseljednotlivých podniko-vých útvarov vnej,

−charakterizovať jednotlivé druhy majetku zčasového hľadiska apodľa jeho formy (charakteru), zdôvodniť začlenenie zadaných konkrétnychpríkladov majetku do jednotlivých druhovzoboch hľadísk,

−rozčleniť zdroje krytia majetku auviesť príklady na jednotlivé zložky vlastného ima-nia acudzích zdrojov majetku,

−zatriediť zadané príklady nákladov podniku medzi ich druhy zrôznych hľadísk,

−analyzovať rozdiely možnýchprístupovktvorbe cien podniku,

−vysvetliť vzťah výsledku hospodárenia k výnosom a nákladom podniku a analyzovať efektívnosť činnosti podniku podľa ich vzájomného vzťahu,

−odlíšiť pojmy náklad avýdavok, výnos a príjem, záväzok a pohľadávka a porovnať význam rentability (ziskovosti) a likvidity podniku pre jeho finančné zdravie.

**2.6 Peniaze, finančný trh afinančné inštitúcie**

*Základné pojmy*

Peniaze, funkcie peňazí, vývoj peňazí, naturálna výmena (barter), tovarové peniaze, formy peňazí vsúčasnosti, finančné inštitúcie, banka, bankový systém, centrálna banka, komerčná (obchodná) banka, operácie bánk, elektronické bankovníctvo a jeho formy, stavebná spori-teľňa, poisťovňa, poistenie a jeho druhy, finančný trh ajeho členenie,valuta, devíza, akcia, podielový list, dlhopis, šek, zmenka, úver, úroková miera, burza

*Požiadavky na vedomosti a zručnosti*

Žiak vie:

−opísať proces vzniku avývoja peňazí a vysvetliť úlohu drahých kovov v ňom,

−rozlíšiť pojmy naturálna výmena a tovarové peniaze, charakterizovať formy peňazí používané vsúčasnosti, analyzovať aporovnať význam jednotlivých funkcií peňazí,

−zhodnotiť význam a úlohy rôznych druhov finančných inštitúcií vekonomike vo vzťahu k jednotlivým subjektom trhu,

−vysvetliť podstatu dvojstupňového bankového systému a charakterizovať postavenie a úlohy centrálnej banky a komerčných bánk v ňom,

−rozlíšiť podstatu aktívnych, pasívnych a sprostredkovateľských operácií bánk a analyzovať ich vzájomné vzťahy,

−porovnať rôzne formy elektronického bankovníctva a zhodnotiť ich výhody, nevýhody a riziká používania,

−analyzovať, porovnať azhodnotiť podmienkyposkytovania bežných bankových produktov rozličnými bankami a obhájiť výber konkrétneho znich na zadaný účel,

−charakterizovať stavebné sporenie a urobiť rozbor jeho výhod a nevýhod,

−porovnať postavenie poisťovní a bánk na finančnom trhu, vysvetliť podstatu a zmysel poistenia,

−charakterizovať aporovnať životné aneživotné poistenieaich druhy,

−vysvetliť význam zdravotného poistenia a sociálneho poistenia a jeho druhov,

−zdôvodniť význam adosahy reformy systému dôchodkového poistenia na občanov,

−rozčleniť finančný trh podľa predmetu obchodovania a zčasového hľadiska, vysvetliť podstatu a význam burzy,porovnať úlohu maklérov aburzových obchodníkovna bur-ze,

−rozlíšiť pojmy valuta adevíza, porovnať podstatu aúlohy vybraných druhov majetkových a dlhových cenných papierov (akcia, podielový list, dlhopis, zmenka, šek).

**2.7 Národné hospodárstvo a základné makroekonomické ukazovatele**

*Základné pojmy*

Domáce hospodárstvo, deľba práce, mestské hospodárstvo, národné hospodárstvo, odvetvová asektorová štruktúra ekonomiky, hrubý (čistý) domáci produkt, hrubý (čistý) národný pro-dukt, agregátny dopyt, agregátna ponuka, makroekonomická rovnováha, ekonomický rast, tempo rastu, ekonomický cyklus ajehofázy, inflácia, index spotrebiteľských cien, formy adôsledky inflácie, nezamestnanosť, pracovná sila, typy apríčiny nezamestnanosti, miera nezamestnanosti

*Požiadavky na vedomosti a zručnosti*

Žiak vie:

−opísať proces vzniku národného hospodárstva a porovnať ho s domácim hospodárstvom a mestským hospodárstvom v kontexte historického vývoja,

−charakterizovať štruktúru národného hospodárstva podľa odvetví a sektorov a zatriediť konkrétne podniky zo svojho regiónu do príslušných odvetví asektorov,

−vysvetliť podstatu ukazovateľa hrubý domáci produkt aporovnať ho s ukazovateľmi čistý domáci produkt a hrubý (čistý) národný produkt,

−vyhľadať potrebné informácie ovýkonnosti danej ekonomiky ana ich základe analyzovať tempo jej rastu,

−odlíšiť agregátny dopyt (ponuku) od čiastkového dopytu (ponuky) a vysvetliť proces tvorby makroekonomickej rovnováhy,

−vysvetliť podstatu inflácie aspôsob jej výpočtu, analyzovať príčiny vzniku adôsledky inflácie,charakterizovať druhy inflácie podľa vybraných hľadísk,

−charakterizovať nezamestnanosť ako sociálno-ekonomický jav, vysvetliť spôsob výpočtu miery nezamestnanosti, diskutovať o jej formách, príčinách vzniku a dôsledkoch,

−zhodnotiť aktuálny vývoj základných makroekonomických ukazovateľov SR,

−zdôvodniť príčiny cyklického vývoja ekonomiky acharakterizovať jednotlivé fázy ekonomického cyklu zhľadiska vývoja základných makroekonomických veličínaich vzájomných vzťahov.

**2.8 Ekonomické funkcie štátu v zmiešanej ekonomike a jeho hospodárska politika**

*Základné pojmy*

Ekonomická úloha a funkcie štátu vzmiešanej ekonomike, hospodárska politika, ciele hos-podárskej politiky, monetárna politika, cenová stabilita, nástroje monetárnej politiky, fiškálna politika, štátny rozpočet, príjmy štátneho rozpočtu, daň, daňovník, platiteľ dane, výdavky štátneho rozpočtu, vyrovnaný rozpočet, rozpočtový prebytok, rozpočtový deficit (schodok), daňová sústava SR, priame dane, nepriame dane, daň z príjmov, miestne dane a poplatky,daň z pridanej hodnoty, spotrebné dane, dôchodková politika, zahranično-obchodná politika, clo

*Požiadavky na vedomosti a zručnosti*

Žiak vie:

−na príklade slovenskej ekonomiky vysvetliť ekonomickú úlohu afunkcie štátu v zmiešanej ekonomike,

−charakterizovať subjekty ahlavné cielehospodárskej politiky aposúdiť, akými nástrojmi je vhodné jednotlivé ciele dosahovať,

−analyzovať vplyv jednotlivých nástrojov monetárnej politiky na dosahovanie jej cieľov,

−navrhnúť spôsob použitia jednotlivých nástrojov monetárnej politiky na realizáciu reštriktívnej (expanzívnej) monetárnej politiky azdôvodniť dôsledky ich pôsobenia,

−vysvetliť vzťah fiškálnej politiky, dôchodkovej politiky a štátneho rozpočtu,

−navrhnúť vhodné rozpočtové opatrenia na realizáciu expanzívnej(reštriktívnej) fiškálnej politiky a zdôvodniť jej účinky v rôznych situáciách, vysvetliť mechanizmus pôsobenia tzv. zabudovaných stabilizátorov,

−analyzovať štruktúru príjmov a výdavkov štátneho rozpočtu a ich vzájomný vzťah, vysvetliť rozdiel medzi deficitom štátneho rozpočtu aštátnym dlhom,

−charakterizovať podstatu daní, vysvetliť vzťah základu dane a sadzby dane k výpočtu jej výšky, porovnať pojmy daňovník a platiteľ dane,

−opísať daňovú sústavu SR, zhrnúť podobné arozdielne znaky jednotlivých priamych (nepriamych) daní v SR a ich vplyv na verejné rozpočty,

−vysvetliť základný algoritmus výpočtu čistej mzdy zamestnanca na zvolenom príklade so zreteľom na poistné,na zdravotné asociálne poistenie apreddavky na daň zpríj-mov,

−analyzovať predajné ceny vybranýchdruhov tovaru zhľadiska vplyvu príslušných nepriamych daní na ich výšku,

−porovnať azhodnotiť daňové zaťaženie občanov vybraných miest alebo obcí z hľadiska výšky sadzieb miestnych daní amiestneho poplatku,

−uviesť výhody anevýhody liberálnej a protekcionistickej zahraničnoobchodnej politiky, vysvetliť a porovnať spôsob pôsobenia hlavných nástrojov protekcionistickej zahraničnoobchodnej politiky (clá, subvencie, kvóty,embargá ai.)na medzinárodný obchod.

**2.9 Medzinárodné ekonomické vzťahy a ekonomická integrácia**

*Základné pojmy*

Medzinárodný obchod, otvorená ekonomika, miera otvorenosti národného hospodárstva, vývoz (export), dovoz (import), teória komparatívnych výhod, svetový trh, svetové hospodárstvo (globálna ekonomika), medzinárodné ekonomické vzťahy, medzinárodná ekonomická integrácia ajej formy na mikroúrovni a makroúrovni, globalizácia, medzinárodný platobný styk amenové vzťahy, mena, menový kurz, medzinárodný menový systém, hospodárska amenová únia, ekonomické integračné zoskupenia, Európska (menová) únia a jej inštitúcie

*Požiadavky na vedomosti a zručnosti*

Žiak vie:

−vyhľadať potrebné údaje oúrovni medzinárodného obchodu a porovnať otvorenosť vybraných národných ekonomík,

−vysvetliť význam medzinárodného obchodu pomocou teórie komparatívnych výhod,

−zdôvodniť zmysel fungovania Svetovej obchodnej organizácie, analyzovať vplyv vývozu a dovozu na ekonomické procesy v krajinách zapojených do medzinárodného obchodu,

−vysvetliť rozdiel a vzťah medzi obchodnou bilanciou a platobnou bilanciou a zhodnotiť ich vývoj v SR,

−charakterizovať rôznorodé medzinárodné ekonomické vzťahy a globalizačné procesy, uviesť pozitívne a negatívne dosahy globalizácie,

−rozlíšiť rôzne formy medzinárodnej ekonomickej integrácie na mikroúrovni aj makroúrovni auviesť na ne konkrétne príklady

,−zdôvodniť možné vplyvy zmien menových kurzov na vývoj národného hospodárstva,

−uviesť príklad medzinárodného menového systému a stručne ho charakterizovať,

−vymedziť hlavné úlohy Medzinárodného menového fondu aSvetovej banky,

−uviesť príklady ekonomických integračných zoskupení aorganizácií a vysvetliť príčiny ich vzniku a ich hlavné úlohy,

−opísať proces vzniku aformovania Európskej únie a vysvetliť jej hlavné úlohy azmy-sel pôsobenia jej hlavných inštitúcií vsúčasnosti,

−analyzovať výhody a nevýhody členstva SR v Európskej únii,

−charakterizovať podstatu a význam Európskej menovej únie a zdôvodniť výhody a nevýhody zavedenia eura v SR.